Malvik prestegjeld

Malvik prestegjeld var et prestegjeld tilhørende Stjørdal prosti. Det omfattet sogn i Malvik kommune i Sør-Trøndelag fylke, og hovedkirken var Malvik kirke.

Malviks kirkesogn er nå en del av Malvik kirkelige fellesråd, og underlagt Stjørdal prosti i Nidaros bispedømme i Den norske kirke.

Historikk 

Manvíkr sókn (norrønt) har sin opprinnelse fra kristningen av landet. Malvik antas å være lagt under Strinda i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 hadde Strindens Præstegjeld fire kirker og en prester. Sogneprestens befaling var at Wdi Lade hoffuidkircke skall skie tieniste tho hellige dage effter huer andre, wdi anneksene Maluig huer tridie och wdi och Bradtzberg huer fierde helligdag, [..]. Wdi Mostad skal skie tieniste fire gange om aarett.

Ved kgl.res. av 18. desember 1886 ble det tillatt å bygge Hommelvik kirke og anlegge tilhørende gravplass. Det skulle være åtte gudstjenester årlig. Ved kgl.res. av 10. oktober 1896 skulle Malvik sogn og Hommelvik kapelldistrikt skilles ut fra Strindens prestegjeld som nye Malvik prestegjeld, gjeldende fra 1. januar 1897.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Malvik
 Hommelvik

Referanser

Malviks historie
Prestegjeld i Trøndelag
Prestegjeld i Nidaros bispedømme